Mõrv viskivabrikus
Edukas fotoajakirjanik Abigail Logan ei ole kunagi teinud saladust, et tema teadmised viskist mahuvad napsuklaasi ja ruumi jääb ülegi. On saatuse rumal ninanips, et just Abigail pärib Šoti mägismaal asuva boutique-viskivabriku Abbey Glen, mis on üks perspektiivikamaid viski väiketootjaid Šotimaal.
Šotlastele on viski enamat kui lihtsalt naps, see on peaaegu nagu kinnismõte. Abbey Gleni käsitööviski on rohkem kunst kui teadus. Kunst, mille täiustamisele võib pühendada kogu oma elu.
Ja paraku võib selles kunstis elu ka kaotada. Abigail hakkab saama järjest karmimaid anonüümseid ähvardusi, mille taipamiseks pole vaja erilist nutikust: ta pole siin teretulnud.
Küll aga peab Abigail peab kokku võtma kogu oma nutikuse ja vapruse, sest ähvardustest paberil saab peagi mõrv.
Jah, viski pole lihtsalt jook, see on kirg.